ΓΡΑΠΤΗ ΕΡΩΤΗΣΗ P-1581/02

υποβολή: Roger Helmer (PPE-DE) προς την Επιτροπή

(28 Μαΐου 2002)

Θέμα: Δημιουργία Ευρώ-CΙΑ

Η βρετανική εφημερίδα Daily Telegraph (27 Απριλίου 2002) αναφέρει ότι πρόκειται να δημιουργηθεί μία ευρωπαϊκήπηρεσία ασφάλειας (Ευρώ-CΙΑ).

Μπορείτε, σας παρακαλώ, να με πληροφορήσετε:

- Είναι, όντως, ορθή η εν λόγω είδηση· Εάν είναι, σε ποια συνθήκη στηρίζεται η δημιουργία της Ευρώ-CΙΑ· Προβλέπεται χρηματοδότηση από τον προϋπολογισμό της ΕΕ, και αν ναι, από ποια θέση·

- Στο ΗΒ, οιπηρεσίες ασφάλειας είναιπόλογες σε επιτροπή της Βουλής των Κοινοτήτων. Τι διάταξηπάρχει σχετικά με τον κοινοβουλευτικό έλεγχο της Ευρώ-CΙΑ·

- Με ποιο όνομα θα γίνει γνωστός ο εν λόγω οργανισμός και ποιο είναι το πεδίο δράσης του, ποιες είναι οι εξουσίες του και ποιοι οι στόχοι του·

- Θα παρακολουθεί ή μπορεί να παρακολουθεί λαθραίως ηλεκτρονικές επικοινωνίες στα ευρωπαϊκά θεσμικά όργανα·

- Σύμφωνα με την είδηση, αυτό το σχέδιο χρηματοδοτείται από κράτη μέλη εκτός του κοινοτικού προϋπολογισμού. Υπάρχουν άλλα σοβαρά κοινοτικά σχέδια που χρηματοδοτούνται από κράτη μέλη κατ' αυτόν τον τρόπο, δηλαδή εκτός κοινοτικού προϋπολογισμού· Ανπάρχουν, ποια είναι αυτά και ποιο είναι το ύψος της χρηματοδότησής τους· Αποτελεί, μήπως, τέχνασμα για να επιτρέψει στην ΕΕ να παραβιάσει το ποσοστό του ΑΕΠ το οποίο συμφωνήθηκε ως όριο δαπάνης (1-27 %)·

Απάντηση του κ. Vitorino εξ ονόματος της Επιτροπής

(25 Ιουνίου 2002)

Η Επιτροπή θα ήθελε να πληροφορήσει το Αξιότιμο Μέλος ότι η είδηση στην οποία αναφέρεται στην ερώτησή του είναι λανθασμένη.

Η οργάνωση που αναφέρει το άρθρο είναι η Ευρωπαϊκή Αστυνομική Υπηρεσία (Europol) που θεσπίστηκε με τη Σύμβαση Europol της 26ης Ιουλίου 1995(1). Ηπηρεσία αυτή δεν αποτελεί σχέδιο της ΕΕ αλλά έχει θεσπιστεί από τα κράτη μέλη βάσει διεθνούς συμβάσεως.

Σύμφωνα με το άρθρο 35 παράγραφος 2 της Σύμβασης ο προϋπολογισμός της Europol χρηματοδοτείται από τις συνεισφορές των κρατών μελών.

Η Europol είναι αρμόδια για την αντιμετώπιση κάθε μορφής σοβαρών διεθνών εγκλημάτων που αναφέρονται στο παράρτημα της Σύμβασης Europol. Η εν λόγω Σύμβαση περιορίζει τα καθήκοντα της Europol κυρίως στην ανταλλαγή πληροφοριών, την ανάλυση εγκλημάτων και το συντονισμό. Στις 26 Φεβρουαρίου 2002 η Επιτροπήπέβαλε ανακοίνωση(2) για το δημοκρατικό έλεγχο της Europol στο Κοινοβούλιο και στο Συμβούλιο στην οποία περιγράφει αναλυτικά τις αρμοδιότητες και τα καθήκοντα της Europol καθώς και τους λεπτομερείς κανονισμούς ελέγχου που έχουν δημιουργηθεί. Επίσης εξηγεί ότι οι εφαρμοζόμενοι έλεγχοι ενδέχεται να χρειαστεί να ενισχυθούν, εάν κάποια στιγμή, στο μέλλον, αναλάβει η Europol εκτελεστικές εξουσίες.

Μετά τα γεγονότα της 11ης Σεπτεμβρίου 2001, το Συμβούλιο Υπουργών Δικαιοσύνης και Εσωτερικών Υποθέσεων αποφάσισε, στις 20 Σεπτεμβρίου 2001, να ιδρύσει ειδική Task Force κατά της τρομοκρατίας στο πλαίσιο της Europol προκειμένου να ενισχυθεί η αποτελεσματικότητα της Ένωσης στην καταπολέμηση της τρομοκρατίας. Η εν λόγω Task Force έχει συσταθεί από το Νοέμβριο του 2001 και αποτελείται από 30 περίπου εμπειρογνώμονες κατά της τρομοκρατίας οι οποίοι προέρχονται και από τα 15 κράτη μέλη. Το κύριο καθήκον της είναι να βελτιώσει την ανταλλαγή πληροφοριών και την προετοιμασία εκτιμήσεων για απειλές από τρομοκράτες.

Δεν επιτρέπεται στην Europol να παρακολουθεί, και δεν παρακολουθεί τις ηλεκτρονικές επικοινωνίες στα ευρωπαϊκά θεσμικά όργανα.

(1) ΕΕ C 316 της 27.11.1995.

(2) COM(2002)95 τελικό.